Basarán

Iste articlo tracta sobre o lugar de Basarán. Ta atros emplegos d'o toponimo Basarán, se veiga Basarán (desambigación).

Basarán ye un lugar despoblato d'o municipio de Broto, en o cobalto d'a valle d'Otal. No tien carreteras ni vías asfaltatas ta plegar-be, anque se puet arribar con vehiclos enta Bergua y fer a resta d'a puyata caminando. Per a suya ubicación cheografica ye lo lugar mes a l'ueste d'a comarca de Sobrarbe, anque mes socialment y cheografica heba perteneixito de siempre a la comarca natural d'o Sobrepuerto. Es lugars mes amanatos son Cortiellas y Otín, que ya son d'o municipio de Biescas, en a man biescana d'o Sobrepuerto, d'on tamién se bi puet puyar per pista de tierra.

Se troba poquet mes de 1 km auguas t'alto d'a compleganza d'o barranco d'a Pera (que baixa de Sasa) con o barranco de Forcos.

A ilesia
En quedar o lugar abandonato, a ilesia romanica de Basarán estió excepcionalment tresladata piedra a piedra y reconstruyita en a valle de Tena ta exhibir-la en a estación d'esquí d'o Fornigal. Tien dos absides, cosa unica entre las ilesias romanicas d'Aragón. A nau central yera orchinalment una soleta, pero enamples posteriors en os sieglos XVI y XVII en desfiguroren ixa traza. A ilesia d'o Salvador de Basarán contina tanimientres estando hue oficialment a ilesia parroquial d'o lugar. Parroquias del Arciprestazgo de Biescas en o sitio web d'a Diocesi de Chaca.

Referencias

Vinclos externos

 Estadisticas d'o lugar de Basarán en o portal AragonEsAsí.com
 Romanico de Basarán y altros lugars d'o Sobrepuerto

*